stanford-oval/wikipedia huggingface dataset:
ולדימיר נמירוביץ'-דנצ'נקו
חייו

ולדימיר נמירוביץ'-דנצ'נקו נולד באוזורגתי אז בתחומי האימפריה הרוסית, כיום בגאורגיה למשפחת קצין בגמלאות יליד אוקראינה ואימו הייתה ממוצא ארמני. הוא למד בגימנסיה בטביליסי ולאחר סיומה למד באוניברסיטת מוסקבה בשנים 1876–1879.
בשנת 1877 נמירוביץ'-דנצ'נקו החל לפרסם ביקורות על הצגות תיאטרון. בשנת 1881 הוא פרסם את המחזה הראשון שלו והוא הועלה על במת תיאטרון מלי במוסקבה. במהלך שנות ה-90 של המאה ה-19 הוא כתב מספר מחזות שהועלו על במות תיאטראות שונים. הוא גם פרסם מספר רומנים.
בשנים 1891–1901 נמירוביץ'-דנצ'נקו לימד משחק בבית הספר למשחק ליד הפילרמוניה. בין תלמידיו היו איוואן מוסקבין, וסבולוד מיירהולד ואולגה קניפר (אשתו של אנטון צ'כוב) והוא לקח אותם לתיאטרון אמנותי שהוא יסד ביחד עם קונסטנטין סטניסלבסקי בשנת 1898. בתיאטרון זה נמירוביץ'-דנצ'נקו העלה על במה מספר הצגות ביחד עם סטניסלבסקי ושיתוף פעולה אדוק שה נמשך עד לשנת 1906. במקביל לניהול התיאטרון הם הקימו מספר סטודיות בהם ניסו דרכים לפיתוח תיאטרון.
בשנת 1919 נמירוביץ'-דנצ'נקו הקים סטודיו מוזיקלי שבשנת 1926 התפתח לתיאטרון מוזיקלי עצמאי. נמירוביץ'-דנצ'נקו ראה שתיאטרון האמנותי שהוקם עומד לפני משבר ובשנת 1924 פעל לקליטה מספר רב של שחקנים חדשים. בשנים 1925–1926 הוא שהה בארצות הברית וניסה לפתח בהוליווד את הקריירה אך בסופו של דבר חזר למוסקבה. עד יום מותו הוא היה מנהל אמנותי ובמאי ראשי של התיאטרון. במקביל הוא העלה על הבמה מספר הצגות בתיאטרון המוזיקלי.
בתחילת מלחמת העולם השנייה הוא נסע לקווקז, אך כבר במהלך שנת 1942 חזר למוסקבה. בשנת 1943 הוא פעל להקמת בית הספר למשחק ליד התיאטרון.
ב-25 באפריל 1943 הוא נפטר מהתקף לב ונטמן בבית העלמין נובודוויצ'יה.
גירוש הגר וישמעאל

ערך זה עוסק בסיפור מקראי. אם התכוונתם לציורים בשם זה המתארים את הסיפור המקראי, ראו .
גָּרֵשׁ הָאָמָה הַזֹּאת, וְאֶת-בְּנָהּ:  כִּי לֹא יִירַשׁ בֶּן-הָאָמָה הַזֹּאת, עִם-בְּנִי עִם-יִצְחָק.

— בראשית, כ"א, י'
גירוש הגר וישמעאל הוא סיפור המופיע בספר בראשית, פרק כ"א, פסוקים ט'–כ'. לשרה ואברהם נולד יצחק לאחר שנים של עקרות. שרה רואה את ישמעאל "מְצַחֵק", ודורשת מאברהם לגרש את הגר וישמעאל. בסיפור מודגש כי לאברהם יש קושי עם דרישתה של שרה אך הוא נענה לצו האלוהים: "כֹּל אֲשֶׁר תֹּאמַר אֵלֶיךָ שָׂרָה שְׁמַע בְּקֹלָהּ". אברהם משלח את הגר לדרכה ובידיהם רק "לֶחֶם וְחֵמַת מַיִם". הגר תועה במדבר, ולאחר שנגמרים המים באמתחתה היא משליכה את בנה כדי לא לראות במותו הקרב. מלאך אלוהים מראה לה באר מים ומבטיח שישמעאל יהיה "לְגוֹי גָּדוֹל".
גירוש הגר וישמעאל

לאחר הולדת יצחק עורך אברהם משתה "בְּיוֹם הִגָּמֵל אֶת-יִצְחָק". שרה רואה את ישמעאל "מְצַחֵק" ודורשת מאברהם: "גָּרֵשׁ הָאָמָה הַזֹּאת, וְאֶת-בְּנָהּ".
גירוש הגר וישמעאל > הסיבות לגירוש

חז"ל ניסו לעמוד על הסיבות לגירושם של הגר וישמעאל ובתוספתא מובאות כמה סיבות לגירוש. על פי המובא בתוספתא, רבי עקיבא טוען כי הסיבה לגירוש היא כי ישמעאל חטא בעבודה זרה. רבי אליעזר סבר כי ישמעאל חטא בגילוי עריות ורבי ישמעאל קבע כי חטא בשפיכות דמים. לדעת רבי שמעון בר יוחאי אין זה יכול להיות שבביתו של אברהם יתקיימו חטאים אלו ופירש כי חטאו של ישמעאל היה בזלזול ביצחק ולשיטתו עניין אחד הוא בסיפור, ירושה:
אמר רבי שמעון בן יוחאי ארבעה דברים היה רבי עקיבא דורש ודברי נראין מדבריו דרש רבי עקיבא (בראשית כ"א) "ותרא שרה את בן הגר המצרית אשר ילדה לאברהם מצחק". אין צחוק האמור כאן אלא עבודת כוכבים שנאמר: (שמות ל"א) "וישב העם לאכול ושתו ויקומו לצחק". מלמד שהיתה אמנו שרה רואה את ישמעאל... וצד חגבים ומעלה ומקטיר לעבודת כוכבים רבי אליעזר בנו של ר' יוסי הגלילי אומר אין צחוק האמור כאן אלא גילוי עריות שנאמר (בראשית ל"ט) "בא אלי העבד ... לצחק בי" מלמד שהיתה [אמנו שרה] רואה את ישמעאל מכבש את [הגנות] ומענה את הנשים. ר' ישמעאל אומר אין לשון צחוק אלא שפיכות דמים שנאמר: (שמואל ב', ב') "ויאמר אבנר אל יואב יקומו נא הנערים וישחקו לפנינו...". מלמד שהיתה אמנו שרה רואה את ישמעאל נוטל קשת וחצים ומזרק כלפי יצחק שנאמר: (משלי כ"ו) כמתלהלה היורה זקים וגו' כן איש רמה [וגו'] ואני אומר חס ושלום שיהיה בביתו של [אותו] צדיק ההוא כך. אפשר [למי] שנאמר עליו: (בראשית י"ח) "כי ידעתיו למען אשר יצוה ..." יהא בביתו עבודת כוכבים [וגילו] עריות ושפיכות דמים אלא אין צחוק האמור כאן אלא לענין ירושה שכשנולד אבינו יצחק לאברהם אבינו היו הכל שמחין ואומרין נולד בן לאברהם [נולד בן לאברהם] נוחל את העולם ונוטל שני חלקים והיה ישמעאל מצחק [בדעתו] ואומר אל תהי שוטים [אל תהי שוטים] אני בכור ואני נוטל שני חלקים שמתשובת הדבר אתה למד [שנאמר] (בראשית כ"א) כי לא יירש בן האמה ... ורואה אני את דברי מדברי רבי עקיבא.
פרשנים עמדו על הקושי בתיבה "מְצַחֵק". לשורש צ-ח-ק במקרא קונוטציה מינית בסיפור ירידת יצחק ורבקה בעקבות הרעב לגרר, בסיפור יוסף ואשת פוטיפר ובסיפור חטא העגל. תרגום השבעים מתרגם את המילה "מְצַחֵק" כמשחק בין שני הבנים.
גירוש הגר וישמעאל > הסיבות לגירוש > זכויות הירושה

שרה דורשת מאברהם שיגרש את הגר ובנה "כִּי לֹא יִירַשׁ בֶּן-הָאָמָה הַזֹּאת, עִם-בְּנִי עִם-יִצְחָק". יש הטוענים כי כינוי "בֶּן-הָאָמָה הַזֹּאת" אינו רק כינוי גנאי. הכינוי "בֶּן-הָאָמָה הַזֹּאת" מציין את מעמדו של ישמעאל, ושרה מבקשת כך להסדיר את מעמדו של בנה, יצחק כיורש החוקי. לשיטתם פרק כ"א בבראשית דן בזכויות הירושה של ישמעאל על כל המשתמע מכך. בפרק התגלות ה' לאברהם מפקיעה את זכויות הירושה מידי ישמעאל ואמו. ביטוי לכך ניתן לראות בכתוב בחוקי חמורבי (סעיפים 170–171): "אם אשתו הראשית של אדם ילדה לו בנים ואמתו ילדה לו". כלומר החוק מבקש להסדיר את מעמדם של האמה וילדיה במשפחה אך ההכרעה בידי האב ובסיפור המקראי ההכרעה בידי אברהם. החוק בקובץ חוקי חמורבי מחייב את האב להכיר בילדי האמה הכרה מלאה ומפורשת ובכך לתת להם חלק בירושה ומצד שני הוא יכול שלא לעשות כן אך מוטלת עליו החובה להצהיר על הבן כשלו: "אם האב בעודו בחיים הצהיר לבנים שילדה לו האמה 'בני אתם' וכלל אותם בין בני האישה הראשית, לאחר מות האב ילדי האישה הראשית וילדי האמה יחלקו ביניהם יחד את הנחלה" (חוקי חמורבי סעיף 170).
תגובת אברהם

בשונה מתגובתו של אברהם בסיפור בריחת הגר ולידת ישמעאל בספר בראשית, פרק ט"ז בסיפור זה תגובה ישירה לדרישתה של שרה. אברהם רואה בישמעאל כבנו הלגיטימי והדרישה רעה בעיניו. באמצעות המילה "מְאֹד" מעצים המחבר המקראי את רגשותיו של אברהם אשר רואה בישמעאל כבנו. ה' הוא זה שמתיר לאברהם לשלח את הגר ובנו. בצד בקשתו הוא אומר לאברהם: "וְגַם אֶת-בֶּן-הָאָמָה, לְגוֹי אֲשִׂימֶנּוּ: כִּי זַרְעֲךָ, הוּא." אברהם משכים קום ורצף פעולותיו מעידות על הזדרזות: "יד וַיַּשְׁכֵּם אַבְרָהָם בַּבֹּקֶר וַיִּקַּח-לֶחֶם וְחֵמַת מַיִם וַיִּתֵּן אֶל-הָגָר שָׂם עַל-שִׁכְמָהּ, וְאֶת-הַיֶּלֶד--וַיְשַׁלְּחֶהָ". המדרש בפרקי דרבי אליעזר פותח צוהר לתחושותיו של אברהם: ”ומכל הרעות שבאו על אברהם היה קשה ורע הדבר הזה מאד.” אילו רמב"ן בפירושו טוען כי אברהם חושש לגורל ישמעאל במדבר: ”ומפני שהיה אברהם מפחד עליו, שלא יקראנו אסון בשלחו אותו ממנו, אמר כי ישימנו לגוי גדול”.
הגר וישמעאל במדבר

הגר וישמעאל מגיעים למדבר והמחבר המקראי מספר כי היא מאבדת את דרכה במדבר: "וַתֵּלֶךְ וַתֵּתַע, בְּמִדְבַּר בְּאֵר שָׁבַע.". ייתכן כי הגר עברה דרך קדש ברנע במדבר פארן לכיוון מצרים אל אזור המערבי של המדבר. הכתוב מוסר כי לאחר שנגמרים המים באמתחתה משליכה הגר את ישמעאל במרחק "כִּמְטַחֲוֵי קֶשֶׁת", אשר גווע אל מול עיניה. ייתכן והשימוש בפועל ש-ל-כ, בו משתמש המחבר המקראי מבטא את ייאושה וכעסה של הגר על מצבם. המחבר המקראי מספר כי "וַתֵּשֶׁב מִנֶּגֶד, וַתִּשָּׂא אֶת-קֹלָהּ וַתֵּבְךְּ"
בספרו קדמוניות היהודים מוסיף יוסף בן מתתיהו פרטים על גורל הגר ובנה במדבר. בן מתיתיהו כותב כי הגר: ”...הניחה את התינוק תחת שיח תומר, שלא תראהו בנפחו רוחו, והוסיפה ללכת. אז נזדמן לה מלאך ה' ואמר לה שיש מעיין סמוך למקום וציווה עליה לדאוג לגידול הילד... . הבשורות שנתבשרה חיזקו את רוחה ושפגשה רועים נחלצה ממצוקתה בדאגם לה.” אין הסיפור המקראי מזכיר את השיח. בן מתיתיהו משתמש בשורש נ-ו-ח בניגוד למתואר בסיפור המקראי, שם משתמש המחבר בשורש ש-ל-כ. כמו כן הרועים הדואגים למחסורה של הגר, אינם מוזכרים בסיפור המקראי.
התגלות המלאך וה'

מי ששומע את בכיו של ישמעאל הוא ה' אך מי שפונה אל הגר הוא מלאך ה'. הגר אינה עונה להוראותיו ולברכתו: "אַל-תִּירְאִי, כִּי-שָׁמַע אֱלֹהִים אֶל-קוֹל הַנַּעַר בַּאֲשֶׁר הוּא-שָׁם יח קוּמִי שְׂאִי אֶת-הַנַּעַר, וְהַחֲזִיקִי אֶת-יָדֵךְ בּוֹ: כִּי-לְגוֹי גָּדוֹל, אֲשִׂימֶנּוּ." מי שפוקח את עיני הגר הוא ה', והוא מראה להגר את באר המים.
הישיבה במדבר

המחבר המקראי מוסר שה' עומד לצידו של ישמעאל. עוד מוסר המחבר כי ישמעאל יהיה "רֹבֶה קַשָּׁת", כלומר יעסוק בציד ויתיישב במדבר פארן. יש הטוענים כי הישיבה במדבר מגשימה את הייעוד שבהבטחת ה' להגר בסיפור בריחת הגר ולידת ישמעאל שישמעאל יהיה "פֶּרֶא אָדָם" וישיבתו תהיה ישיבת קבע במדבר.
השוואה בין סיפור גירוש הגר וישמעאל לבין סיפור בריחת הגר ולידת ישמעאל > הדמיון בין שני הסיפורים

בשני הסיפורים פועלות אותן דמויות.
שני הסיפורים פותחים בכעסה של שרה ובאיבתה כלפי הגר וישמעאל.
בשני הסיפורים אברהם נענה לדרישותיה של שרה.
בשני הסיפורים הגר עוזבת את בית אדוניה.
בשני הסיפורים הגר יוצאת אל המדבר
בשני הסיפורים הגר חווה התגלות של האל ליד באר מים.
שני הסיפורים מסתיימים בברכת האל להגר על עתיד בנה.
השוואה בין סיפור גירוש הגר וישמעאל לבין סיפור בריחת הגר ולידת ישמעאל > השוני בין שני הסיפורים

בסיפור המובא בבראשית ט"ז הגר מתגרה בשרה ומזלזלת בה. שרה מענה אותה ולכן היא בורחת ואילו בסיפור המובא בבראשית כ"א הגר מגורשת עם בנה אל המדבר.
בבראשית ט"ז מתעלם אברהם ממצוקת הגר ואילו בסיפור בבראשית כ"א מוסר המחבר את תחושותיו של אברהם: "וַיֵּרַע הַדָּבָר מְאֹד, בְּעֵינֵי אַבְרָהָם, עַל, אוֹדֹת בְּנוֹ".
הגר לא מאבדת את דרכה במדבר בסיפור המובא בבראשית ט"ז אלא רק בסיפור המובא בבראשית כ"א.
רק בבראשית ט"ז הגר רואה פנים מול פנים את מלאך ה' והוא מנהל איתה דו-שיח. בסיפור המובא בבראשית כ"א הגר רק שומעת את קולו ואין דו-שיח מתקיים. הגר רק מודה לו וקוראת את שם הבאר על שם ה'.
באפילוג לסיפור המובא בבראשית ט"ז הגר חוזרת לבית אדוניה, אברהם ושרה ואילו בסיום הסיפור בבראשית כ"א הגר וישמעאל מתיישבים במדבר ואינם חוזרים לאברהם ושרה.
בסיפור המובא בבראשית כ"א בולטת העובדה ששמו של ישמעאל אינו מוזכר, אלא רק תיאורים כגון "בן האמה", "הילד" ו"הנער".
בבראשית ט"ז מכונה האל בשמו המפורש, בעוד שבבראשית כ"א מכונה האל בשם "אלוהים".  לפי השערת התעודות הדבר מעיד שהסיפור בבראשית ט"ז נכתב על ידי המקור היהוויסטי הקדום יותר, ואילו הסיפור בבראשית כ"א נכתב על ידי המקור האלוהיסטי.
השוואה בין סיפור עקדת יצחק לבין סיפור גירוש הגר וישמעאל > הדמיון בין שני הסיפורים

קיים דמיון רב בין שני הסיפורים, סיפור עקדת יצחק בספר בראשית, פרק כ"ב וסיפור הגירוש המובא בבראשית כ"א. בשני הסיפורים קדם צו ה' לאברהם קודם למעשה. בשני הסיפורים מצווה ה' על אברהם להיפרד מבניו לתמיד. בסיפור המובא בבראשית כ"א קיים סיכון כמעט וודאי למות הילד ובסיפור עקדת יצחק המוות הוא וודאי אילולא ה' עוצר בעד אברהם. שתי הדרישות המובאות בסיפורים מבקשות להדגיש את גודל הקורבן שאברהם נאלץ להקריב. בשני הסיפורים אברהם מזדרז להיענות לבקשת ה'. בשני הסיפורים קיים סיכון כמעט וודאי למוות אלמלא עזרת ה'. בשני הסיפורים מברך ה' את שני הבנים בהבטחה לאומית: זרע ומקום התיישבות ובהבטחה אישית. יש הטוענים כי ההקבלה מבקשת להדגיש כי גירושו של ישמעאל הוא עקדה בפני עצמה. לאחר הגירוש והעקדה דואגים שני ההורים לנישואי בנם ואף לאישה ממולדתם. הגר תיקח לישמעאל אישה ממצרים ואברהם ייקח ליצחק מחרן מולדתו.
השוואה בין סיפור עקדת יצחק לבין סיפור גירוש הגר וישמעאל > השוני בין שני הסיפורים

בסיפור עקדת יצחק פני אברהם ויצחק לכיוון הר המוריה ואילו פני הגר ובנה לכיוון מדבר באר שבע. לאברהם יש מטרה ברורה, לקיים את צו ה' ואילו הגר נשלחת מבית אדוניה ללא מטרה לכיוון המדבר. בין אברהם ויצחק מתנהל דו-שיח ואילו הגר ובנה אינם משוחחים. העיר באר שבע היא המקום הראשון אליו מגיעה הגר ואילו בסיפור העקדה מסתיים הסיפור בבאר שבע שם מתיישב אברהם.
הסיפור בתרבות

שירים רבים נכתבו בהשראת הסיפור. רבים מהשירים נגעו במצוקתה של הגר, אהבתה לבנה והקשיים שחוותה. בין הידועים השיר "הגר" של יוכבד בת-מרים, שירו של אהרן אמיר "הגר", השיר "הגר" של ק.א. ברתיני ו"שני שירים להגר" של יוכבד בן-דור.
ציירים רבים ציירו בהשראת הסיפור את גירושם של הגר וישמעאל כמו גוסטב דורה ובנג'מין וסט. יש שתיארו בציוריהם את הגירוש כשילוח לחופשי ויש כגירוש. חבריאל מטסו תיאר בציורו את אברהם דוחף את הגר מביתו וברקע צופה בנעשה שרה. תנועות ידיהם של שרה ואברהם מכוונות את הגר החוצה. שרה הצופה מחלון ביתה נמצאת במקום גבוה מה שמלמד על הוראתו של האל. התיאור של שרה מביטה מהחלון מזכיר את מוטיב האישה בחלון הידוע מהמקרא. בציור צייר מטסו, עננים המבשרים את הגשם העומד לבוא וזאת בניגוד לצמא שיהיה מנת חלקם של הגר וישמעאל במדבר. אריק זפרן טוען כי רבים מאנוסי פורטוגל הזמינו את הציורים העוסקים בגירושם של הגר וישמעאל מתוך הזדהות לסיפורם האישי כמגורשי ספרד. לצייר ההולנדי יאן ויקטורס אשר צייר אף הוא את סיפור גירושם של ישמעאל ואמו, היה קשר ליהודים שחזרו בתשובה והם אשר מימנו את פעילותו האמנותית והם אלה שהזמינו את ציוריו.
הסיפור ביצירות אמנות

גירוש אברהם וישמעאל, גוארצ'ינו
גירוש הגר וישמעאל ציור מעשה ידי חבריאל מטסו
גירוש הגר, ציור מעשה ידי אדריאן ואן דר ורף
עזיבת האישה השונמית או גירוש הגר וישמעאל, מיור מעשה ידי פרדיננד בול שיוחס לרמברנדט במקור
לקריאה נוספת

יאיר זקוביץ, אביגדור שנאן, "'כרחם אב על בנים' – סיפור גירוש הגר וישמעאל במדרש פרקי דרבי אליעזר", בתוך: גם כך לא כתוב בתנ"ך, ידיעות אחרונות, ספרי חמד, 2009, פרק ח, עמ' 99–109.
פלאשבק (סדרת טלוויזיה)

| --- | --- |

 שיר הנושא:  "רצים קדימה", שנכתב והולחן על ידי דורון מדלי
 סוגה:  נוער, דרמה, קומדיה, מוזיקלי
 יוצרים:  שחר סגל אורן יעקובי אביעד קיסוס
 כותבים:  אלונה וינד רז, יובל ברגר, אמיר פבלוביץ, מיכל חגי, חי נחום, אבירם שקד
 בימוי:  אמיל בן-שמעון
 שחקנים:  אביב פנקס שירה לוי זאק פקיאל טל מלכה יעל אלקנה לירון רביבו נואל ברקוביץ' עמית רהב יוני מלס בן קיפריס מתן שביט גולן אזולאי
 ארץ מקור:  ישראל ישראל
 שפות:  עברית
 מספר עונות:  2
 מספר פרקים:  47
 הפקה
 מפיק:  ירון ליכטנשטין
 מפיקים בפועל:  יעל ריטבלט
 חברת הפקה:  ADD הפקות
 עורכים:  ירון ליכטנשטיין יואב חיון רז טוכבנד
 אתר צילומים:  מושב נורדיה
 צלמים:  בנימין חירם דוד סידר
 מוזיקה:  דורון מדלי ינון יהל
 אורך פרק:  כ-25 דקות
 שידור
 רשת שידור:  ערוץ הילדים, HOT, FOMO
 תקופת שידור מקורית:  20 בנובמבר 2016 – 18 ביוני 2017
 קישורים חיצוניים
 http://www.kidstv.co.il/FLASHBACK
פלאשבק היא סדרת נעורים מוזיקלית ישראלית שיצרו שחר סגל, אורן יעקובי ואביעד קיסוס ובוימה על ידי אמיל בן שמעון. הסדרה שודרה בערוץ הילדים ב-HOT בין השנים 2016–2017 במשך 2 עונות. העונה הראשונה הסתיימה ב-27 בדצמבר 2016. העונה השנייה והאחרונה עלתה לשידור ב-7 במאי 2017.
אודות הסדרה > סקירת סדרה

| עונה | עונה | פרקים | פרקים | שודרה לראשונה (ישראל)> הפרק הראשון | שודרה לראשונה (ישראל)> הפרק האחרון |
| --- | --- | --- | --- | --- | --- |
|  | 1 | 24 | 24 | 20 בנובמבר 2016 | 27 בדצמבר 2016 |
|  | 2 | 23 | 23 | 7 במאי 2017 | 18 ביוני 2017 |
אודות הסדרה > סקירת סדרה > היבטים חברתיים

הסדרה הייתה הראשונה להציג דמות של נער הומו (אביב רוזינגר), ועסקה בין היתר ביציאתו מהארון. זו הייתה הפעם הראשונה שבערוץ הילדים אומרים בסדרת נוער וילדים את המילה "גיי/הומו" והדמות אינה מוקצנת וסטריאוטיפית - אלא מתנהגת ומתנהלת ככל נער אחר, שרק אוהב בנים. פרק היציאה מהארון של הנער בסדרה הכה גלים – מחד, הוא הוליד תגובות הומופוביות, מאידך – בני נוער רבים הודו על הפרק, ומספר הפניות שהגיע לארגון הנוער הגאה 'איגי' עלה משמעותית. בתגובה, יוצרי הסדרה פרסמו את המספר הדיסקרטי של הארגון. "כשאני הייתי נער לא היו ייצוגים כאלה, ודאי לא בטלוויזיה" סיפר אביעד קיסוס, אחד מוצרי הסדרה, על כתיבת הפרק בראיון. "חיפשתי נואשות ייצוגים כאלה. תדמייני לא לראות את עצמך אף-פעם בטלוויזיה. רק ככה אנחנו יודעים שאנחנו קיימים. גם לא הרבה יצאו באותה תקופה מהארון, ואם הייתי מתאמץ הייתי יכול לחשוב שאני ההומו היחיד עלי אדמות". חלק מהעלילה מוקדשת לקונפליקט הזה - תחילה אביב עדיין בארון, הוא מתלבט אם לבקש עזרה מארגונים גאים, מדבר על מיניותו בסדרה עם דמויות אחרות, ולבסוף הקונפליקט מגיע לשיאו כשאביב יוצא מהארון באופן גלוי מול אביו וחברי בית הספר. הסדרה מציגה גם את תגובות הסביבה השונות ליציאה מהארון - תגובות מקבלות ואוהדות לעומת תגובות של הדרה ודיכוי. באחת הסצנות לאחר היציאה מהארון בריונים מעברו של דידי פוגשים באביב, כשגלימה בצבעי הקהילה הגאה עוטפת אותו, והם מרביצים לו ותוקפים אותו רק מעצם היותו בעל נטייה מינית שונה משלהם.
דמויות > הורים

חנן בר גפן (גולן אזולאי): אביה של ניר, מגדל אותה לבדה כי אשתו עובדת בקונגו. עבר לגור עם ניר בקונגו.
שלי סלע (גלית גוטמן) (אורחת בעונה 1): זמרת מפורסמת, אמא של ליהי. לא מעריכה את ליהי. יוצאת עם לירן שטראובר. משתתפת בתוכנית בית ספר לכוכבים ביחד עם ליהי. גילתה שליהי השתמשה בשיר שלה.
לינה ריבק (אנה דוברוביצקי) (אורחת בעונה 1): אמא של דריה. שוטרת.
מיקי רוזינגר (גיא אריאלי) (אורח בעונות 1-2): אבא של אביב. איש עסקים מצליח. קנה את הפיצה. המנהל של הפיצה. אביב גילה לו שבן מכין את הפיצות במקומו. מינה את בן לשף של הפיצה.
דמויות > צוות תיכון קציר

נחום קוסובר (אסף אטדגי): מנהל בית הספר "קציר". שונא את ניר. שוביניסט. לא אוהב שמשנים לו את החוקים. המאמן החדש של נבחרת הכדורגל קציר. בן סיפר לו שיש לו לקויות למידה.
שלום (יוסף (ג'ו) סוויד): המאמן של נבחרת הכדורגל של תיכון "קציר". גנב את מבחן הבגרות בלשון בשביל כסף עם אח שלו ומתכנן לגנוב עוד בגרויות. נעצר. נמצא במעצר, הפליל את אחיו.
שרון אזולאי (יפית אסולין): המחנכת של תלמידי כיתה י'6.
דמויות > דמויות אורחות

דנית הלוי (ירדן תוסייה כהן): עורכת אתר "קציר ולעניין", משתתפת בתחרות שירה. חברה של דידי. דידי לא באמת אוהב אותה, ועשה זאת כדי להתגבר על ניר. נפרדה מדידי.
עודד (עונה 1 אורח, עונה 2) (לאון שניידרובסקי): מנהל בית הספר לכוכבים.
ציקי (עונה 1) (דין מירושניקוב): בריון, הציק לדידי בתיכון.
תום (עונה 1) (עידן מירון): חבר ילדות של דידי מאילת. מאוהב בדריה.
לירן שטראובר (עצמו): שחקן כדורגל מפורסם שיוצא עם שלי סלע.
הערות שוליים

↑  יחסים ואהבה - ערוץ הילדים מפתיע: נחשפת דמות גאה בסדרה "פלאשבק", באתר פרוגי, ‏2016-12-02
| 0 | 1 | 2 |
| --- | --- | --- |
| הקודם: 2012–2016: גאליס | טקס נבחרי הילדים – סדרת השנה   2017: פלאשבק  | הבא: – |
הסופרליגה הרוסית בכדורסל

| --- | --- |
 שם מלא:  הסופרליגה בכדורסל
 כינוי:  ליגת המשנה בכדורסל
 תחום:  כדורסל
 ארגון:  התאחדות הכדורסל הרוסית
 מדינות:  רוסיה
 קונפדרציה:  פיב"א
 קבוצות:  16
 מירב הזכיות:  ספרטק פרימוריה (4)
 תקופת הפעילות:  2000 – שינתה שמה ב-2013
 שמות קודמים:  ליגה ב'
 מפעל גבוה:  ליגת VTB
 מפעל מקביל:  הגביע הרוסי בכדורסל
 מפעל נמוך:  סופרליגה 2
 Superliga.RussiaBasket.ru
 
סמליל הליגה בשנים 2021-2024.
הסופרליגה הרוסית בכדורסל (ברוסית: Баскетбольная Суперлига) הוא שמה של ליגת המשנה הרוסית בכדורסל מאז סתיו 2010. קודם לכן, ליגת המשנה הרוסית בכדורסל הייתה ליגה ב' של האליפות הרוסית בכדורסל.
עד עונת 2012, אלופת הסופרליגה הייתה עולה אוטומטית לליגת העל הרוסית בכדורסל. לאחר שהליגה המאוחדת של VTB הפכה לליגת הכדורסל הבכירה ברוסיה, קבוצה שמבקשת לשחק בליגה המאוחדת חייבת לעבור מבחני התאמה לארח משחקים גדולים, תקציב ותשתיות מתאימות לפני שהיא מורשית לשחק בליגה המאוחדת.
נותנת החסות היא חברת bwin.
מבנה

הליגה מנוהלת על ידי התאחדות הכדורסל הרוסית ומשחקים בה 32 קבוצות, שמחולקות ל-3 ליגות נפרדות: סופרליגה-1, סופרליגה-2 וסופרליגה-3. בליגה הסדירה הקבוצות משחקות אחת עם השנייה, משחק בית וחוץ. שמונה הקבוצות הטובות ביותר בסיום העונה הסדירה של סופרליגה-1 וסופרליגה-3 מעפילות לפלייאוף. בסופרליגה-2 מעפילות שתי הקבוצות הטובות ביותר.
הקבוצות בעונת 2024/2025

טמפ SUMZ UGMK
צסק"א-2
חימקי
זניט-2 סנקט פטרבורג
נובוסיבירסק
דינמו ולדיווסטוק
ברנאול
צ'לבאסקט
אירקוט
אוניברסיטט-יוגרה
קופול רודניקי
דינמו גרוזני
בארס RGEU רוסטוב
טמבוב
SSHOR לוקומוטיב-קובאן
מטאלורג מגניטוגורסק
אלופות סופרליגה 1

| 0 | 1 | 2 | 3 |
| --- | --- | --- | --- |
עונה: 
2024/2025: 
| 2023/2024 | דינמו ולדיווסטוק | חימקי | טמפ SUMZ UGMK |
| 2022/2023 | אוראלמש | רונה מוסקבה | חימקי |
| 2021/2022 | אוראלמש | רונה מוסקבה | טמפ SUMZ UGMK |
| 2020/2021 | סמרה | אוראלמאש | טמפ SUMZ UGMK, רונה מוסקבה |
| 2019/2020 | ספרטק פרימוריה | סמרה | בורווסטניק ירוסלבל |
| 2018/2019 | סמרה | ספרטק סנקט פטרבורג | ווסטוק-65 |
| 2017/2018 | ספרטק פרימוריה | סמרה | טמפ SUMZ UGMK |
| 2016/2017 | אוניברסיטט יוגרה סורגוט | אירקוט | ספרטק פרימוריה ולדיווסטוק |
| 2015/2016 | סחלין יוז'נו-סחלינסק | טמפ SUMZ UGMK‏ | פארמה פרם |
| 2014/2015 | נובוסיבירסק | ספרטק פרימוריה | דינמו מוסקבה |
| 2013/2014 | אוטודור סראטוב | אוניברסיטט יוגרה סורגוט | ספרטק פרימוריה ולדיווסטוק |
| 2012/2013 | אורל יקטרינבורג | אוניברסיטט יוגרה סורגוט | אוטודור סראטוב |
| 2011/2012 | אורל יקטרינבורג | אוניברסיטט יוגרה סורגוט | ריאזן |
| 2010/2011 | ספרטק פרימוריה ולדיווסטוק | אוניברסיטט יוגרה סורגוט | רוסקון מרודוביה |
| 2009/2010 | ניז'ני נובגורוד | לוקמוטיב נובוסיבירסק | רוסקון מורדוביה |
| 2008/2009 | אוטודור סאראטוב | מטאלורג אוניברסיטט מגניטוגורסק | טמפ SUMZ UGMK |
| 2007/2008 | מטאלורג אוניברסיטט מגניטוגורסק | סויוז זארצ'ני | דינמו-טפלוסטרוי צ'ליאבינסק |
| 2006/2007 | ייניסיי קרסנויארסק | סויוז זארצ'ני | סברסטאל צ'רפובץ |
| 2005/2006 | סטנדרט טוליאטי | יניסיי קרסנויארסק | מטאלורג-אוניברסיטט מגניטוגורסק |
| 2004/2005 | ספרטק פרימוריה ולדיווסטוק | יניסיי קרסנויארסק | חימקי-2 |
| 2003/2004 | אוניברסיטט יוגרה סורגוט | יניסיי קרסנויארסק | קונטי סנקט פטרבורג |
| 2002/2003 | סיביר טלקום לוקומוטיב | מטאלורג-אוניברסיטט מגניטוגורסק | אוניברסיטט יוגרה סורגוט |
| 2001/2002 | דינמו מוסקבה | יבראז יקטרינבורג | יניסיי קרסנויארסק |
| 2000/2001 | ארסנל טולה | דינמו-אוטודור וולגוגרד | סיבירטלקום נובוסיבירסק |
ראו גם

ליגת העל הרוסית בכדורסל
הערות שוליים

↑  העונה הופסקה בעקבות התפרצות נגיף הקורונה ברוסיה, אך בהמשך התאחדות הכדורסל הכריזה על המיקומים, בהתאם למצב הטבלה בעת הפסקת העונה.
| כדורסל ברוסיה רוסיה |
| --- | --- | --- |
| ניהול | התאחדות הכדורסל הרוסית • קבוצות • מגרשי כדורסל • תחרויות |  |
| תחרויות ליגה | הליגה המאוחדת של VTB • ליגת המשנה הרוסית בכדורסל • ליגת הנוער המאוחדת של VTB |  |
| תחרויות ליגה לנשים | ליגת העל הרוסית בכדורסל נשים • ליגת המשנה הרוסית בכדורסל נשים |  |
| תחרויות גביע | הגביע הרוסי בכדורסל • הגביע הרוסי בכדורסל נשים |  |
| נבחרות | הנבחרת הלאומית (גברים) • הנבחרת הלאומית (נשים) |  |
פילו וסופי

| --- | --- |

 סוגה:  תוכנית לילדים
 יוצרים:  יונתן בלומנפלד
 כותבים:  יונתן בלומנפלד   חיים אידיסיס   שירי צוק   שחר סיטנר
 בימוי:  ישעיהו פורסטנברג  בובי לקס
 ארץ מקור:  ישראל ישראל
 שפות:  עברית
 מספר עונות:  1
 מספר פרקים:  30 
 הפקה
 מפיקים בפועל:  עופרה עמרם
 חברת הפקה:  סומיוקו
 עורכים:  עינב רווה  אביגיל דהן  יואב שפיר  איתי ברזילי
 בעלי תפקידים נוספים:  ניהול אומנותי ועיצוב סט בתיה סגל-פיק
 אורך פרק:  12 דקות
 שידור
 רשת שידור בישראל:  הטלוויזיה החינוכית הישראלית
 פורמט (תמונה):  HDTV, 1080p
 תקופת שידור מקורית:  22 במרץ 2018 – הווה
 קישורים חיצוניים
 פילו וסופי
 דף התוכנית ב-IMDb
 
פילו וסופי היא סדרת העשרה לילדים בגילאי 4–7 אשר עוסקת בעניינים פילוסופיים. התוכנית משודרת בטלוויזיה החינוכית מאז מרץ 2018.
עלילה

פילו וסופי הם שני חתולי זבל הגרים בפח אשפה גדול וירוק יחד עם איכסה התיקן. מדי פרק החברים נתקלים בבעיה המעוררת אצלם שאלות.
הסדרה מעודדת את הילדים לחשוב מחוץ לקופסה ולהפעיל את הדמיון בדרך לפתרונות. הסדרה מעוררת חשיבה ביקורתית וקבלה שהאמת אינה מוחלטת וכי לאנשים שונים חוויות שונות ודעות שונות, ובתוך כך מפתחת סובלנות וכבוד.
הבדלי האופי והגישות בין פילו לסופי מאפשרים לבחון קשת רחבה של מחשבות ורעיונות. סופי סקרנית, נמרצת, רציונלית מאוד וכמעט תמיד חותרת לגלות את התשובה, ואילו פילו עצלן, נהנתן ולעיתים אפילו לא אכפת לו מהשאלה הפילוסופית שעל הפרק. את איכסה לא מעניינות שאלות ותשובות אבל לו יש את חוכמת הרחוב שלו.
דרך עלילה סיפורית סיטקומית עוברות לצופה השאלות שהנושא הפילוסופי מעלה. אין כוונה ללמד או לפתור בעיות פילוסופיות דרך סיפורי הפרקים, אלא רק להעלות שאלות ותהיות ולהציע שפע של פתרונות יצירתיים. כמו בפילוסופיה, כל פרק אינו מסתיים בתשובה, כי אם בשאלה אשר תמשיך להדהד בראשו של הצופה.
דמויות

פילו (יוסף סוויד) - חתול הגר בפח אשפה יחד עם סופי ואיכסה התיקן. עצלן, נהנתן ולעיתים אפילו לא אכפת לו מהשאלה הפילוסופית שעל הפרק.
סופי (גוני פז) - חתולה הגרה בפח אשפה יחד עם פילו ואיכסה התיקן. סקרנית, נמרצת, רציונלית מאוד וחותרת לגלות את התשובה.
איכסה (מיכה דומן) - תיקן הגר עם פילו וסופי בפח אשפה. אינו מתעניין בשאלות ותשובות אך ניחן בחוכמת הרחוב.
ראו גם

ילדי בית העץ
חיות מסך
שרגא בישגדא
ווסטוק-65

מועדון הכדורסל ווסטוק-65 (ברוסית: Баскетбольный клуб "Восток-65") היא קבוצת כדורסל רוסית מהעיר יוז'נו-סחלינסק במזרח רוסיה ומייצגת את מחוז סחלין. הקבוצה מתמודדת בסופרליגה הרוסית בכדורסל.
היסטוריה

הקבוצה נוסדה באוקטובר 2018 ומשנת הקמתה מתמודדת בליגת המשנה הרוסית בכדורסל. באותה עונה העפילה עד לשלב רבע גמר הגביע הרוסי בכדורסל, בו הפסידה לזוכת הגביע, פארמה פרם. בליגה העפילה לשלב חצי גמר הליגה, לאחר שגברה ברבע גמר הפלייאוף על נובוסיבירסק.
בעונת 2019/2020 העפילה עד לשלב חצי גמר הגביע הרוסי בכדורסל וסיימה במקום השלישי בטורניר. בעונת 2020/2021 העפילה לראשונה לגמר הגביע, ברם בתום העונה הקבוצה פורקה.
הישגים לפי עונה

| עונה | סופרליגה-1 | גביע רוסיה |
| --- | --- | --- |
| 2018/2019 | ‏4 | רבע גמר |
| 2019/2020 | — | מקום שלישי |
| 2020/2021 |  | גמר |
מאמנים

רוסיה אדוארד סנדלר (2018-2021)
שחקנים בולטים בעבר ובהווה

ארצות הברית מוזס אוהאמבה
רוסיה אלכסנדר אניסימוב
סרביה ניקולה יפטיץ'
הערות שוליים

↑  БК «Восток-65» начинает сезон!
↑  העונה הופסקה באמצע
ערך זה הוא קצרמרבנושא כדורסל ובנושא ספורט ברוסיה. אתם מוזמנים לתרום לוויקיפדיה ו.